Lav et referat af nedenstående tekst:

Tekst:
Evalueringen af den stærkt omdiskuterede kameraovervågning på trawlfartøjer i Kattegat bliver nu rykket frem med et kvartal. Det betyder, at fiskerne tidligere end ventet får svar på, om projektet skal fortsætte som hidtil. Evalueringen kommer altså 1. oktober 2023 i stedet for 31. december 2023, oplyser ministeriet fredag . - Jeg vil gerne se, hvad evalueringen viser af resultater, så jeg kan træffe en beslutning på det bedst mulige grundlag. Det er vigtigt for mig at finde en holdbar løsning, der både tager hensyn til fiskerne og beskyttelsen af vores fiskebestande, siger Jacob Jensen (V), minister for fødevarer, landbrug og fiskeri. Der har hersket stor utilfredshed blandt fiskerne i forbindelse med indførelsen af overvågningen med kamera over sorteringsbåndet på de fartøjer, som fisker efter jomfruhummere i Kattegat. Dengang, i marts sidste år, lød det fra formand for Danmarks Fiskeriforening, Svend-Erik Andersen: - Vi kan kun opfatte det som en mistillidserklæring. Skal sikre torskebestand Projektet blev søsat for at reducere ulovligt udsmid af torsk og dermed styrke torskebestanden. Tal fra DTU Aqua viste i 2020, at 65 procent af de torsk, der blev fanget i 2020, ikke blev registreret, men i stedet smidt ulovligt over bord. Oftest livløse. På kuttere med kamera var udsmidet fem procent. Senere blev der lempet en smule på ordningen. I forbindelse med fremrykningen af dommen over projektet bliver den vejledningsperiode, som der hidtil løb frem til den 1. juli 2023, også udvidet til til slutningen af 2023. Her vil Fiskeristyrelsen "vejlede fiskerne fremfor at sanktionere ved overtrædelser, medmindre der er tale om grove eller gentagne overtrædelser," da det ifølge styrelsen "har en høj præventiv effekt". Meldingen får god vind med fra erhvervet: - Jeg er glad for, at ministeren tager fiskeriets bekymringer alvorligt og handler på dem. Vi har i dansk fiskeri fra starten efterlyst, at et kameraprojekt i Kattegat gennemføres i samarbejde med fiskeriet og ikke hen over hovedet på fiskerne, siger fiskeriformand Svend-Erik Andersen.

Referat:
Der hersker "god dialog" mellem ministeren og erhvervet, og det har spillet ind på, at ordningen nu evalueres tidligere, lyder det.